
Prome Minister den Parlamanto pa tratamento di dos ley importante 


AMBOS LEY A WORDO APROBA UNANIMAMENTE 


Diahuebs 29 di juni, den Parlamento di Aruba tawata tin reunion 
publico cu dos punto di agenda. 1. Cambionan tecnico den 
codigo civil y 2. Cambio den Statuut pa elimina e posibilidad 
pa impone un Algemene Maatregel van Rijksbestuur sin cu tin 
un base legal den rijkswet pe. Reunion tawata hopi cortico na 
unda tawata tin dos votacion. Prome Minister Evelyn Wever- 
Croes tawata e Minister presente pa ambos ley. 


Pa e prome ley niun Parlamentario tampoco Prome Minister 
tawata tin necesidad di hiba palabra y a bay di biaha na 
votacion y e ley a wordo aproba. Pa e punto di agenda 2, 
solamente Parlamentario independiente Rycond Santos do 
Nascimento a hiba palabra y despues Prome Minister a hiba 


palabra. Despues a bin e votacion y e ley aki tambe a wordo 
aproba. Prome Minister a gradici Parlamento pa e sosten na 
unda ambos ley a keda aproba. 


E di dos ley, Prome Minister a remarca, ta un ley cu ta un 
iniciativa di un Parlamentario di Hulanda un tempo pasa y ya 
Corsou y Sint Maarten a adapta e ley aki caba. E tema cu a 
wordo trata ta hopi cerca di e tema di autonomia. “Pa Gobierno 
di Aruba y pa Aruba completo, autonomia di nos pais ta hopi 
importante pasobra ta nos autonomia a yuda nos desaroya nos 
pais despues di aña 1986 y awe nos ta un di e paisnan pionero 
den recuperacion despues di e pandemia Covid 19. Danki na 
e Status Aparte y e forsa interno y duro di nos hendenan pa 
lucha pa hiba nos pais padilanti”, Prome Minister a expresa. 


Pa e motibo aki tambe, Prome Minister a remarca, ta hopi 
importante pa nos Colegionan Halto di Estado ta fortifica 
y ta mas independiente. E siman aki a firma un protocol cu 
Raad van Advies despues cu Parlamento a aproba e ley 
y awo Raad van Advies tin su protocol unda cu nan mes ta 
maneha nan personal y presupuesto pa paga salarionan. E 
siguiente Colegionan Halto di Estado pa wordo independisa ta 
Controlaria General y Parlamento y tambe Ombusman despues 
cu Parlamento aproba esaki. Di e manera aki, ta garantisa e 
prinicipio y fundeshi di nos democracia y nos autonomia. 

Den reunion via Zoom cu Secretario di Estado Alexandra Van Huffelen 

Via Zoom Meeting, Gobierno y Secretario di Estado Alexandra 
Van Huffelen a hiba conbersacionnan principalmente riba e 
tema di abolicion di sclavitud. Prome Minister Evelyn Wever- 
Croes a duna di conoce cu esaki ta un reunion regular cu ta 
tuma luga prome cu cada reunion di Conseho di Minister di 
Reino cu Secretario di Estado pa trata agenda di Aruba pero 
e biaha aki sinembargo no tawatin puntonan relevante riba 
agenda pa Aruba. Durante e reunion, a elabora riba e tema di 
"slavernij verleden" na unda cu a duna señora Van Huffelen un 
splicacion di tur loke Aruba ta trahando riba dje pa otro siman. 


Prome Minister a indica cu e topico di historia di sclavitud na 
Aruba ta keda un topico di interes entre Aruba y Hulanda. Ortro 
siman lo tin e actividad pa conmemora e di 160 aña di abolicion 
di scalvitud den Reino Hulandes. Esaki lo tuma luga dia 1 di 
juli proximo. 


Secretario di Estado Alexandra Van Huffelen lo ta na Aruba 
otro siman 4 di juli pa un bishita di trabou hopi cortico. 

PRESUPUESTO 2024 A BAY PA CAFT DUNA 
SU OPINION 


Ta trahando pa presupuesto 2024 tambe por keda entrega 
na tempo na Parlamento 


E presupuesto preliminar di Pais Aruba pa afia 
2024 a bay dia 22 di juni pa CAFT pa asina e organo 
di supervision financiero por duna su opinion. 
Den e siman di 10-14 juli CAFT lo por saca nan 
conseho y Gobierno lo tin cu prepara e reaccion 
riba esaki cu lo wordo inclui den e Memoria di 
Splicacion cu lo bay compafia e concepto di Ley 
di Presupuesto 2024. Departamento Huridico lo 
por ricibi e concepto di presupuesto den e siman 
di 17 -21 di juli. 


Despues Departamento Huridico hunto cu 
Conseho di Minister lo por presenta e concepto 
na fin di juli of comienso di augustus na Raad 
van Advies pa asina Gobierno por haya nan 
conseho. Asina cu Raad van Advies keda cla cu 
nan conseho riba Presupuesto 2024, Gobierno 
ta haci e cambionan necesario y ta brinda e 
concepto di Presupuesto na Parlamento. Tur 
esfuerso ta wordo haci pa por entrega e concepto 
di Presupuesto 2024 na tempo na Parlamento di 


Aruba, manera a pasa cu Presupuesto 2023. Si tur cos cana 
bon, e debate den Parlamento lo por tuma lugar den e ultimo 3 
luna di afia 2023 y e Presupuesto 2024 lo por keda aproba fin 
di december 2023. 

Despues cu Gobernador firma e Presupuesto 2024, esaki ta 
bay pa keda publica den Landscourant pa por drenta na vigor 
na comienso di afia 2024. 

PRODUCTO 
Presupuesto 2024 a bay pa CAFT duna conseho dia 22 di juni 2023. 


Por spera conseho di CAFT den siman di 10 pa 14 di juli 2023. 


Gobierno lo haci cambio pa despues presenta e ley na Raad van Advies 
fin di juli 2023. 


Tur esfuerso ta dirigi pa entrega Presupuesto 2024 prome cu 
1 di september 2023 na Parlamento di Aruba. 


Parlamento por trata ley den ultimo 3 luna di aña 2023. Ley aproba por wordo 
publica fin di 2023 y pa 1 di januari 2024 por habri aña cu Presupuesto 2024. 

Minister Maduro di Finansa ta informa: 


GOBIERNO TA LOGRA PA BAHA E NIVEL DI E 
DEBE NACIONAL CU PROPIO FONDO (SURPLUS) 
DESPUES DI HOPI ANA 


Maneho financiero serio ta dunando su frutonan 


UPDATE 
ig FINANSA PUBLICO di 


Surplus ta yuda baha debe den aña 2023 


Mester paga 473 miyon florin di debe den aña 2023. 
Den prome mita aña mester paga 195 miyon florin. 
Di esaki ta logra paga 35 miyon florin cu propio fondo. 


A emiti bono exitoso riba mercado local pa por cubri e resto di e 
160 miyon florin di necesidad financiero den e prome mita di aña 2023. 


Surplus den aña 2023 pa baha debe nacional cu 60 miyon florin. 


Mester baha debe, pa baha gasto halto di interes. 


Ta logra baha debe internacional cu 94 miyon florin den prome mita di 2023. È 

Recientemente Gobierno diAruba alogra cumpli cu su necesidad 
financiero pa e prome mita di aña 2023 na un manera exitoso 
riba mercado local, haciendo uzo di fondo propio (surplus den 
presupuesto 2023) y un emision exitoso di bono di Gobierno 
riba mercado local. Di e manera aki Gobierno despues di hopi 
aña por a evita di crece e debe di nos Pais, door cu por a 
cubri parti di su necesidad financiero haciendo uzo di propio 
fondonan. Esaki ta prueba cu e maneho financiero serio di nos 
Pais ta dunando su frutonan. 


A CUMINSA BAHA E DEBE CU 35 MIYON FLORIN DEN E 
PROME MITA DI AÑA 2023 

Den aña 2023 Gobierno di Aruba mester paga un total di 473 
miyon florin na debenan cu a wordo haci den pasado. Di e 
suma aki un total di 195 miyon florin mester wordo paga den 
e prome mita di aña 2023. Cifranan preliminario ta mustra cu 
Gobierno a logra paga parti di e debe aki cu 35 miyon florin 
cu a wordo genera fo'i propio fondonan di Presupuesto 2023. 
Esaki sigur ta un cambio y mehoracion grandi den e maneho 
financiero di nos Pais. 


SURPLUS TA YUDA BAHA CRECEMENTO DI DEBE 

Den añanan anterior Gobierno cada bes mester a refinancia 
e pago di e debenan cu ta madura, pa motibo cu no por a 
genera fondo propio (surplus) cu ta necesario pa realmente 
por a cuminsa paga e debe bek. E prome resultadonan di aña 
2023 ta mustra cu e aña aki esey lo bira diferente. Un cambio 
den e forma con ta atende cu e debe nacional a bira posibel 
danki na e resultadonan financiero den e prome parti di e aña 
aki. Gobierno di Aruba por a genera suficiente entrada pa por a 
paga 35 miyon florin na debenan bek, sin cu tabata necesario 
pa financia esaki. Esaki ta nifica cu efectivamente e surplus di 
35 miyon florin a yuda pa baha e crecemento di debe den e 
prome mita di aña 2023. 


A EMITI UN BONO EXITOSO PA CUBRI E RESTO DI E 
NECESIDAD FINANCIERO PA MITA DI AÑA 2023 

E restante di e 195 miyon florin, e 160 miyon florin cu mester 
a paga den e prome parti di aña 2023 a wordo paga pa medio 
di un bono di Gobierno cu a wordo emiti exitosamente contra 
un interes di 5,73%. E demanda pa e bono aki di parti di 
inverstionistanan y publico riba e mercado local a resulta di ta 
substancial y a keda registra na 125% mas grandi compara cu 
locual Gobierno a pidi. Esaki na su turno a pone cu e bono por 
a wordo emiti na un prijs mas competitivo. 


MESTER BAHA DEBE PA POR BAHA GASTO DI INTERES 
E ta sumamente importante pa Gobierno baha e debe di Pais 
Aruba. Mas e debe crece, mas gasto tin di interes. Pa aña 2023 
e debe nacional lo costa Aruba aproximadamente 262 miyon 
florin na gasto di interes. Esaki ta un di e gastonan mas grandi 
cu Gobierno di Aruba tin y den Presupuesto 2023 por compara 
esaki cu gastonan presupuesta pa Ministerio di Enseñansa 
y Ministerio di Husticia cu ta dos di e ministerionan di mas 
grandi den Gobierno di Aruba. Mas placa bay pa cubri gasto di 
interes, ta menos placa ta resta pa por inverti. Pa e motibo aki 
mester baha e gasto di interes halto, y pa haci esaki, mester 
baha e nivel di e debe. 


Gobierno di Aruba a indica den deliberacion cu, entre otro, 
inversionistanan, rating agencies y IMF, cu e intencion e aña 
aki ta, pa cuminsa baha e parti externo di e debe di Pais Aruba. 
Por bisa cu den e prome mita di aña 2023, Aruba a logra baha 
un 94 miyon florin di su debenan internacional, sea pagando 
bek of pa medio di e bono riba mercado local. Esaki sigur ta un 
bon señal cu Gobierno di Aruba ta hiba un maneho financiero 
serio cu ta duna su fruto. 


MANEHO FINANCIERO SERIO TA DUNANDO SU FRUTO 

E resultado den e prome mita di aña 2023, ta un prome 
indicacion cu Gobierno di Aruba ta riba e bon caminda pa 
logra e meta pa baha e debe nacional cu aproximadamente 
60 miyon florin den aña 2023. Minister Maduro ta informa cu 
e siguiente bono pa cubri e restante di e necesidad financiero 
di Gobierno di Aruba den aña 2023, lo wordo emiti den luna 
di juli y ta spera cu inversionistanan local un biaha mas lo 
sa di reconoce e balor di Aruba como un inversion solido. E 
mandatario di finansa ta gradici tur instancia y persona cu ta 
yudando pa asina por implementa e cambionan necesario y ta 
apoya e maneho financiero serio cu ta wordo hiba na bienestar 
di ful Aruba. Masha danki pa kere den Aruba! 

PA FIRMA UN MOU NOBO CU SENECA 
POLYTECHNIC CANADA 


Diaranson merdia, Minister Endy Croes hunto cu rector 
di Universidad di Aruba Sra. Viola Heutger y Minister 
Plenipontenciario na Washington Sra. Joselin Croes a bishita 
Seneca Polytechnic College na Toronto, Canada. Minister 
Endy Croes a indica cu a cuminsa cu negociacion cu Seneca 
Polytechnic College pa wak si e interesnan ta mutuo pa 
firma un MoU nobo. Seneca Polytechnic College a duna un 
presentacion y splicacion di nan cambio di maneho. Tambe, 
a dialoga riba diferente punto di interes manera colaboracion 
cu Universidad di Aruba pa intercambio di docente y studiante, 
programanan di investigacion y colaboracion cu por yuda 
Aruba sigui desaroya. E MoU nobo ta encera pa Aruba por 
haya mas colaboracion, cooperacion, intercambio y tambe 
pa nos studiantenan haya un miho tarifa di scol (schoolgeld). 
Depues di e reunion, Minister Endy Croes a haya un tour di e 
campus y facilidad. Seneca Polytechnic College ta conta cu 
cinco (5) campus y ta brinda mas di 150 estudio den diferente 


— 


ramo, incluyendo negoshi, engeria y salubridad. 


Minister Endy Croes a agrega cu loke cu a hala su atencion 
den e tour na Seneca Polytechnic College tabata e avion pa 
e estudio pa steward y stewardess y “robotics mechanical 
engineering”. Un estudio nobo, pero sigur inspirativo y 
innovativo. Minister Endy Croes a enfatisa cu e posibilidadnan 
di estudio na Seneca Polytechnic College ta grandi. 

Sr. Keith Monrose, “Executive Director di Seneca International” 
a indica cu na Seneca Polytechnic College e studiante ta haya 
e conocemento-y habilidadnan pa trabou di futuro. Seneca 
Polytechnic College ta brinda e studiante e teoria y practica 
pa e transicion di estudio pa mercado laboral. Tambe, e scol 
ta brinda e studiante hopi oportunidad pa intercambia cu 
studiantenan di 150 pais na mundo. 

Continuacion MINISTER ENDY CROES TA DEN NEGOCIACION PA FIRMA UN MOU.... 


Durante e tour a topa cu Cindy Wu, un studiante Arubiano cu 
ta den su delaster semester na Seneca Polytechnic College. 
Cindy ta conseha tur studiante cu kier continua nan estudio 
na Seneca pa aplica, no tene miedo y no rindi. Na Seneca 
Polytechnic College bo ta haya sosten, bo ta sinti na cas y sinti 
cu bo ta pertenece na e comunidad. 


Sra. Shalini Jaggan, “Regional Business Development 
Manager, The Caribbean, Seneca International” a expresa 
cu e studiantenan Arubiano ta fantastico. Tin hopi studiante 
di Aruba cu ta studiando na Seneca Polytechnic College. E 
studiantenan ta encanta e sosten y tur loke Seneca Polytechnic 
College tin pa ofrece. E scol ta brinda e studiante teoria y 
practica pa crece no solamente riba e nivel academico, pero 
tambe personal. 


Pa finalisa, Minister Endy Croes a enfatisa cu ta sondeando 
e posibilidadnan pa cera un MoU nobo Seneca Polytechnic 
College. Pa asina brinda nos studiantenan di Aruba mas 
posibilidad- y careranan nobo na un tarifa mas economico. 

“Nos ta celebra boso victoria y Aruba ta kere den boso. No 
solamente esey Aruba mester di boso pero ohala e logro aki 
keda un fundeshi pa sigui como un maneho. E mester sigui 
como un trapi pa e siguiente nivel den boso bida y nos apoyo 
boso lo tin sigur'. Esaki tabata palabranan di un Minister 
Glenbert Croes sumamente orguyoso na ocasion di graduacion 
di klas SVT 16 Formacion Social. 


Den nomber di colega Minister Rocco Tjong, Minister Glenbert 
Croes, henter comunidad y gobierno di Aruba por bisa cu ta 
inmensamente orguyoso di e partnership cu tin entre Gobierno 
di Aruba y Mariniers Kazerne pa loke ta trata e programa di 
Formacion Social. For di 2017 pa 2021, Minister Glenbert Croes 
tabata Minister encarga cu Formacion Social. E mandatario ta 
kere firmemente den e cooperacion y liderasgo di Arumil pa 
cu Formacion Social. 


Na Jessica Ras y su team por weita cu nan ehempel, disciplina, 
dedicacion, ta wordo traaspasa pa e grupo di e hobennan 
aki. Hopi di e hobennan ta busca un miho futuro cu apoyo 
di nan mayornan y cu e programa aki, dunando nan mes e 
oportunidad pa un bida nobo. Minister Glenbert Croes ta duna 
klas SVT 16 Formacion Social un gran pabien y bisa nan cu 
Aruba tin speransa grandi den nan. Cada hoben tin derecho 
di un miho futuro y p'esey mester anima y crea oportunidad 
pa nos hobennan. Glenbert Croes den nomber di Minister 
Tjon, tambe a felicita y gradici e mayornan cu a duna nan yiu e 
apoyo cu Formacion Social. 


E mandatario a expresa su gratitud na Lieutenant Vrolijk y 
Comandante Kelly di Arumil pa nan apoyo na formacion di nos 
hobennan. 


Minister Glenbert Croes den nomber di Minister Rocco Tjon 
y Gobierno di Aruba a expresa su gratitud na Comandante di 
Mariniers Kazerne Sr. Tim Van Wijk pa nan apoyo, pasobra e 
cooperacion aki tin e proposito pa brinda nos hobennan un bida 
nobo cu futuro nobo. Gobierno ta keda kere fervientemente 
den e futuro nobo cu e programa di Formacion Social lo brinda 
tur hoben. 

Departamento di Asuntonan Economico, Comercio y Industria 
y su unidad Exprodesk, ta organisa ‘Export Week 2023: 
Conquering New Horizons’. E Export Week aki lo tuma luga 
dialuna 3 di juli y lo termina diabierna 7 di juli na Departamento 
di Asuntonan Eocnomico, Comercio y Industria (L.G. Smith 
Boulevard #160 Sun Plaza Building 2nd Floor), ful e siman 
di Yor di mainta pa 12’or di merdia. Participacion ta gratis y 
e idioma lo ta papiamento y ingles. Pa por participa mester 
registra na: https://cutt.ly/ExportWeek2023 


Export Week 2023: ‘Conquering New Horizons’ 

Export Week 2023 ta organisa pa tur entrepreneur y 
comerciante local. Durante e Export Week, participantenan 
lo ricibi informacion tocante ‘E-commerce latest trends’, ‘Free 
Artificial Intelligence (Al) tools’ manera 
‘ads creation’ y ‘content writing’; ‘digital 
assets latest trends’; con Al por yuda’bo 
adapta of crea un modelo comercial 
nobo; con pa distingui entre un bon 
y un mal oferta di producto; e canal 
adecua pa yega na bo usuarionan 
final; con pa organisa evenementonan 
digital cu un sistema di pago cu no ta 
uza efectivo; ‘blockchain’; e futuro di e 

cu nan laptop pa asina experiencia pa nan mes con ta traha cu 
‘AI tools’ cu ta completamente gratis. 


Oradornan local y internacional 

Lo tin varios oradornan local kende ta sr. Edjean Semeleer di Go 
Cultura, sr. Jorge Zarraga di JZ Marketing & Communications, 
sr. Fred de Jong di Reconnoitre, sr. Marlon Kock di Aruba Bank, 
sr. Germille Geerman y sr. Ruben Metevosyan di MATEVO 
Multiverse. Oradornan internacional lo ta sr. David B. Levy 
Maduro di CX Pay y sr. Wessel Mol di Holland House Colombia. 


Pa mas informacion over di Export Week 2023: ‘Conquering 
New Horizons’, por tuma contacto cu sra. Sharon Meijer via: 
s.meijer@deaci.aw 


EXPORT WEEK 2023: CONQUERING NEW HORIZONS 
DIGITALIZATION AND THE ROLE OF ARTIFICIAL INTELLIGENCE (Al) 


JULY 3-JULY 7, 


Everyday from 9:00 am- 12:00 pm 


(@The Department of Economic Affairs 
L.G. Smith Boulevard #160, Sun Plaza Building 2nd Floor 


RSVP: https://cutt.ly/ExportWeek2023 


pagonan digital; bienes digital/NFT y 
mucho mas! 
Tambe durante e siman tur participante 

MINISTER THIJSEN A CORONA SEÑORA 
CARNAVAL KINGDOMS UNDER THE SUN 2023 


Minister Plenipotenciario mr. Ady Thijsen a corona Lydia Mc. 
Dowall como Señora Carnaval 2023 pa Kingdoms under 
the Sun, grupo di carnaval dirigi pa Rossini van Wijk. E 
corononacion a tuma lugar den oficina di Minister Thijsen den 
presencia di Señora Carnaval saliente Ingrid Wiashi. 

Tambe presente na e ocacion aki tabata representante di 
FECC Hulanda pa asuntonan Caribense Marcia Stamper y 
representante di FECC Aruba Reinwald Roderich Lopez. 
Invitado special na e acto di coronacion tabata presidente di 
Zomercarnaval di Hulanda Karel Willems. 

Zomercarnaval di Hulanda no conoce un eleccion di señora 
Carnaval manera na Aruba. Sinembargo Rossini ta di opinion 
cu e accion aki di corona un señora Carnaval por yuda stimula 
e idea pa aki na Hulanda tambe bin cu un eleccion asina. 

Sefiora Carnaval 2023 di e grupo di carnaval Kingdoms under 
the Sun, Lydia Mc.Dowall sigur lo forma parti di Zomercarnaval 
2023 diasabra 29 di juli durante di e parada den cayanan di 
Rotterdam. 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023 ANA DI UNION Y POSITIVISMO! 


